На основу чл. 99. и 119. став 1. тачка 1) Закона о основама система образовања и васпитања („Службени гласник РС“, број 88/1788/17 и 27/2018), Школски одбор гимназије „Скендербеу“ у Прешево (у даљем тексту: Школа), на седници одржаној \_\_\_\_\_\_\_\_\_. 2018. године једногласно доноси:

# П Р А В И Л Н И К

**О УНУТРАШЊОЈ ОРГАНИЗАЦИЈИ РАДА ШКОЛЕ**

## ОСНОВНЕ ОДРЕДБЕ

### Члан 1.

Правилником о унутрашњој организацији рада Школе (у даљем тексту: Правилник) уређује се унутрашња организација рада Школе.

### ОРГАНИЗАЦИЈА РАДА ШКОЛЕ Члан 2.

Школа обавља делатност средњег образовања и васпитања у седишту у Прешеву, Улица 15 Новембар бр.103.

У згради Школе налазе се канцеларије директора, секретара, шефа рачуноводства и психолога Школе.

У згради Школе налазе се и школска библиотека и архива Школе.

### Члан 3.

Радом Школе руководи директор Школе (у даљем тексту: директор), уз помоћ помоћника директора.

### Члан 4.

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским календаром и плановима и програмима Школе.

Пратећи послови (административно-финансијски и помоћно-технички послови) обављају се у оквиру петодневне радне недеље.

Од правила из става 2. овог члана одступа се ако то захтевају потребе рада Школе, а нарочито потребе образовно-васпитне делатности.

### Члан 5.

Образовно-васпитна делатност у матичној школи обавља се у две смене.

Смена за администрацијy почиње у 7.00 часова. Рад за наставно особље у првој смени почиње у 7.30 сати, а у другој смени у 13,30 .

За помоћно особље прва смена почиње у 6,00 а за друга у 13,00.

Дежурни наставник у Школу долази 30 минута пре почетка наставе у смени. Пре почетка смене могу се заказивати претчаси, у складу са распоредом часова.

### Члан 6.

Ученици имају два велика одмора и мале одморе.

Велики одмори трају – један 15, који ученици користе после другог часа , а други 10 минута – који ученици користе после четвртог часа.

Мали одмори трају по пет минута и ученици их користе између часова.

### Члан 7.

Запослени у Школи имају право на одмор у току дневног рада у складу са Законом о раду и општим актом, а користе га по распореду који утврди директор.

### Члан 8.

Директор у оквиру осмочасовног радног времена ради од 7.00 до 15.00 часова,а помоћници по распореду који је утврдио директор.

### Члан 9.

Педагог и Психолог Школе раде у првој смени у оквиру осмочасовног радног времена.

### Члан 10.

Библиотекар Школе ради само у првој смени од 8.00 до16.00 часова. , у оквиру осмочасовног радног времена .

### Члан 11.

Административно-финансијско особље Школе ради само у првој смени, од 7.00 до 15.00 часова.

### Члан 12.

Помоћно-техничко особље ради у две смени. Прва смена почиње у 6.00 часова, а завршава се у 14.00 часова. А друга смена почиње 13,00 часова и завршава у 21,00 часова.

## ЗАВРШНЕ ОДРЕДБЕ

### Члан 13.

Правилник ступа на снагу осмог дана од дана објављивања на огласној табли Школе.

Председник Школског одбора